स्पाइसजेट के उड़ान पाकिस्तान में इमरजेंसी लैंडिंग कईलस, विमान दिल्ली से दुबई जात रहे
दिल्ली से दुबई खातिर स्पाइसजेट के एसजी-11 उड़ान तकनीकी गड़बड़ी के बाद पाकिस्तान के कराची में आपातकालीन लैंडिंग कईलस। विमान में सवार सभ यात्री सुरक्षित बाड़े। अउरी विवरण के इंतजार बा। घटना के जानकारी देत स्पाइसजेट के प्रवक्ता बतवले कि बत्ती में तकनीकी खराबी के चलते स्पाइसजेट बी737 विमान के कराची के ओर मोड़ दिहल गईल। विमान कराची में सकुशल उतरल आ सवारियन के सकुशल उतार दिहल गइल. प्रवक्ता आगे बतवले कि लैंडिंग के दौरान कवनो इमरजेंसी के घोषणा ना भईल अवुरी विमान के सामान्य लैंडिंग भईल रहे।
विमान में कवनो खराबी के खबर पहिले ना मिलल रहे। यात्री लोग के जलपान के इंतजाम कईल गईल बा। कराची खातिर एगो अउरी विमान भेजल जा रहल बा जवन यात्री लोग के दुबई ले जाई।
bho_Deva bho_Deva bho_Deva